Document ID: 32014D0931

IZVEDBENI SKLEP SVETA
z dne 16. decembra 2014
o podaljšanju uporabe Izvedbenega sklepa 2012/181/EU o dovolitvi Romuniji, da uvede posebni ukrep, ki odstopa od člena 287 Direktive 2006/112/ES o skupnem sistemu davka na dodano vrednost
(2014/931/EU)
SVET EVROPSKE UNIJE JE -
ob upoštevanju Pogodbe o delovanju Evropske unije,
ob upoštevanju Direktive Sveta 2006/112/ES z dne 28. novembra 2006 o skupnem sistemu davka na dodano vrednost (1) in zlasti člena 395(1) Direktive,
ob upoštevanju predloga Evropske komisije,
ob upoštevanju naslednjega:
(1)
V dopisih, ki jih je generalni sekretariat Komisije evidentiral 28. aprila 2014 in 22. avgusta 2014, je Romunija predložila zahtevo za dovoljenje, da uporabi ukrep, ki odstopa od točke (18) člena 287 Direktive 2006/112/ES, da bi lahko davčne zavezance, katerih letni promet ne presega protivrednosti 65 000 EUR v nacionalni valuti po menjalnem tečaju na dan njenega pristopa k Uniji, še naprej oproščala plačila davka na dodano vrednost (DDV) (v nadaljnjem besedilu: ukrep). Ta ukrep bi navedene davčne zavezance še naprej oproščal določenih ali vseh obveznosti v zvezi z DDV iz poglavij 2 do 6 naslova XI Direktive 2006/112/ES.
(2)
Komisija je v skladu z drugim pododstavkom člena 395(2) Direktive 2006/112/ES z dopisom z dne 1. septembra 2014 o zahtevi Romunije obvestila druge države članice. Komisija je z dopisom z dne 3. septembra 2014 obvestila Romunijo, da ima vse informacije, ki jih potrebuje za presojo zahteve.
(3)
V skladu z naslovom XII Direktive 2006/112/ES je državam članicam že na voljo posebna ureditev za mala podjetja. V skladu s točko (18) člena 287 Direktive 2006/112/ES lahko Romunija oprosti plačila DDV tiste davčne zavezance, katerih letni promet ne presega protivrednosti 35 000 EUR v nacionalni valuti po menjalnem tečaju na dan njenega pristopa.
(4)
Z Izvedbenim sklepom Sveta 2012/181/EU (2), je Romunija dobila dovolienje, da lahko v okviru ukrepa odstopanja, do 31. decembra 2014, oprosti plačila DDV davčne zavezance, katerih letni promet ne presega protivrednosti 65 000 EUR v nacionalni valuti po menjalnem tečaju na dan njenega pristopa. Ker je ta višji prag privedel do zmanjšanih obveznosti DDV za manjša podjetja, medtem ko se takšna podjetja v skladu s členom 290 Direktive 2006/112/ES še vedno lahko odločijo za splošno ureditev DDV, bi bilo treba Romuniji dovoliti, da ukrep podaljša za nadaljnje omejeno obdobje.
(5)
V skladu z informacijami, ki jih je predložila Romunija, bo imel ukrep le zanemarljiv učinek na znesek DDV, zbran na ravni končne potrošnje.
(6)
Odstopanje ne vpliva na lastna sredstva Unije, pridobljena od DDV -
SPREJEL NASLEDNJI SKLEP:
Člen 1
V drugem odstavku člena 2 Izvedbenega Sklepa 2012/181/EU se datum „31. decembra 2014“ nadomesti z datumom „31. decembra 2017“.
Člen 2
Ta sklep se uporablja od 1. januarja 2015.
Člen 3
Ta sklep je naslovljen na Romunijo.
V Bruslju, 16. decembra 2014

Labels: 2
4
15
18